**Din iluzie te prind la piept**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din iluzie te prind la piept

Iarna dragostei iar e prezentă

Ea ne-așteaptă dănțuind la pol

Însă luna e tot mai absentă

Doarme sub tăceri cu trupul gol.

Eu mă-nalț pe aripi de zăpadă

Din iluzie te prind la piept

Vreau ca taina nopților să cadă

În lumina sfântă ce-o aștept.

Dar mă-mbată iar tăcerea oarbă

Cu parfumul stelelor de foc

Ce din dragoste ar vrea să-mi soarbă

Amintirea prinsă la mijloc.

Vara-și lasă soarele să zburde

Peste valul mărilor de dor

Și tăcerile iubirii rămân surde

Parcă ar fi stele pe covor.

Vino iar iubite și îmi cântă

Despre noi cândva nesărutați

Și în dragostea tăcerii sfântă

Să rămânem veșnic însetați.

Că-n verandă plouă cu tăcere

Plouă și cu stele din pereți

Peste amintiri lăsând durere

Și-a ta rătăcire ce-o regreți.